बिहार के स्वास्थ्य मंत्री मंगल पांडेय ने कहा कि राज्य सरकार स्वास्थ्य सूचकांकों में सुधार के साथ-साथ जानलेवा रोगों के उन्मूलन की दिशा में सतत प्रयत्नशील है. बिहार सरकार ने वर्ष 2022 में ही कालाजॉर उन्मूलन के लक्ष्य को हासिल कर इसे चरितार्थ भी किया है. कालाजॉर उन्मूलन की स्थिति को बरक़रार रखने के लिए प्रतिवेदित कालाजार मरीजों के फॉलो-अप की अहम भूमिका होती है. इस दिशा में राज्य के सारण जिले में प्रभावी तरीके से पांच सालों में प्रतिवेदित कालाजार मरीजों का फॉलो-अप किया गया है तथा इसे एक बेहतर मानक बनाते हुए प्रदेश में पांच सालों में प्रतिवेदित कालाजार मरीजों के प्रभावी फॉलो-अप करने के निर्देश दिए गए हैं.